

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Stredná priemyselná škola stavebná a geodetická, Drieňova 35, 826 64 Bratislava |
| 1. Názov projektu | Zvýšenie kvality odborného vzdelávania a prípravy na Strednej priemyselnej škole stavebnej a geodetickej |
| 1. Kód projektu ITMS2014+ | 312011Z818 |
| 1. Názov pedagogického klubu | IKT klub |
| 1. Dátum stretnutia pedagogického klubu | 24.10.2022 |
| 1. Miesto stretnutia pedagogického klubu | MULTI 1 |
| 1. Meno koordinátora pedagogického klubu | Ing. Zita Kósová |
| 1. Odkaz na webové sídlo zverejnenej správy | <https://stav-geo.edupage.org/> |
| 1. **Manažérske zhrnutie:**   **Kľúčové slová**: Problémové úlohy, problémový výklad, problémové metódy, situačné metódy, prípadové štúdie (case study), diskusia a debata  Členovia klubu viedli diskusiu na tému **využívania problémových úloh** vo vyučovacom procese.  **Problémové úlohy** sa veľmi osvedčili pre praktické odborné predmety. Podnecujú žiakov k tvorivému a analytickému mysleniu. Predpokladom na využitie problémových úloh v priebehu vyučovania je dobre zvládnuté učivo a aj väzby v rámci medzipredmetových vzťahov. Učiteľ musí takúto úlohu správne vysvetliť, naznačiť možnosti riešenia a dať priestor na analýzu problematiky.  V rámci problémových úloh používame aj situačné metódy.  Pri situačných metódach vychádzame z navodenia takej situácie, ktorá pripomína realitu. Jej riešením sa žiaci učia. Do situačných metód patrí napr. aj prípadová štúdia, kde navodzujeme situáciu, ktorá sa už udiala, alebo sa môže v praxi udiať.  V súčasnosti sú naši žiaci viac informovaní a preto aj náročnejší na spôsob podávania učiva. Požiadavkou praxe je, aby sme častejšie používali netradičné metódy, ktoré sú príjemnejšie, zaujímavejšie a zábavnejšie a to nie len pre žiakov, ale aj pre učiteľa, a hlavne aby sme skvalitnili výsledky vzdelávania a prispôsobili sa novým trendom a požiadavkám.  Kolektívnou prácou v skupinách a riešením problémových úloh sa žiaci vzdelávajú a získavajú dôležité odborné vedomosti a zručnosti. Uplatnením aktivizujúcich metód vyučovania na hodinách odborných predmetov vedieme žiakov k spolupráci medzi sebou a tak simulujeme prácu v kolektíve, ktorá sa uskutočňuje aj pri praktickom výkone povolania. | |
| 1. **Hlavné body, témy stretnutia, zhrnutie priebehu stretnutia:**   Vyučujúce si vymieňali skúsenosti s prácou žiakov pri riešení problémových úloh. Porovnávali výhody pri ich zaraďovaní do vyučovania odborných predmetov. Vyjadrovali sa aj k využívaniu rôznych aktivizujúcich metód za účelom riešenia problémových úloh a zvýšenia kvality odborného vzdelávania.  Problémové úlohy podporujú kompetencie:   1. kognitívne (žiak sa pri nich učí) 2. komunikatívne (rozvíja komunikačné schopnosti) 3. personálne a sociálne (deľba úloh so zameraním na dosiahnutie cieľa a stmeľovanie skupiny) 4. k uplatneniu na trhu práce (spracovávanie a riešenie životných situácií a úloh z praktického života)   Problémový výklad – učiteľ vysvetľuje, ako vznikol daný problém, ako je možné ho riešiť, vyslovuje hypotézy, overuje ich pravdivosť, experimentuje, vyslovuje závery.  Problémové metódy – učiteľ predkladá žiakom úlohy, ktoré obsahujú pre nich neznáme vedomosti a spôsoby činnosti, motivuje a usmerňuje ich pri hľadaní spôsobov a prostriedkov riešenia úlohy. | |
| 1. **Závery a odporúčania:**   Členovia sa v rámci diskusie venovali v značnej miere aj výmene skúseností, ktoré získali pri vyučovaní a návrhom, ako uplatniť problémové úlohy vo vyučovacom procese.  Na základe získaných skúseností si potvrdili odporúčania pre využívanie problémových úloh pri vyučovaní odborných predmetov.  Zaradenie problémových úloh, ale aj situačných metód a prípadových štúdií, je pre žiakov zaujímavé. Tieto metódy sú u žiakov veľmi obľúbené. Používame ich už roky. Predstavujú prepojenie s praxou, žiaci sú zapojení do riešení konkrétnych situácií. Podporujú diskusiu o odbornej problematike, používanie odbornej terminológie, zlepšujú sa komunikačné a vyjadrovacie schopnosti, a nabádajú k spolupráci. | |

|  |  |
| --- | --- |
| 1. Vypracoval (meno, priezvisko) | Ing. Iveta Cibuľová |
| 1. Dátum | 24.10.2022 |
| 1. Podpis |  |
| 1. Schválil (meno, priezvisko) | Ing. arch. Darina Sojáková |
| 1. Dátum |  |
| 1. Podpis |  |

**Príloha:**

Prezenčná listina zo stretnutia pedagogického klubu